અકસ્માત સર્જ્યા બાદ કાર ચાલક સહિત યુવકો ઘટના સ્થળેથી ફરાર થઇ ગયા હતા. સ્થાનિકો તાત્કાલીક ધોરણે ઘટના સ્થળે દોડી આવ્યા હતા અને ઇજાગ્રસ્ત કાંતિભાઇ અને શાંતાબહેનને સારવાર માટે હોસ્પિટલમાં લઇ ગયા હતા. સ્થાનિક સૂત્રોનાં જણાવ્યા અનુસાર તમામ યુવકો દારૂના નશામાં હતા. નરોડા પોલીસને સમગ્ર ઘટનાની જાણ થતાં તેઓ મોડી રાતે ઘટના સ્થળે પહોંચી ગઇ હતી અને કાર ચાલક વિરુદ્ધમાં ગુનો દાખલ કરીને તપાસ શરૂ કરી છે.